তেলেঙ্গানা রাজ্য প্রত্নতত্ত্ব জাদুঘর

**তেলেঙ্গানা রাজ্য প্রত্নতত্ত্ব জাদুঘর** বা হায়দ্রাবাদ জাদুঘর হলো ভারতের হায়দ্রাবাদে অবস্থিত একটি জাদুঘর। এটি হায়দ্রাবাদের প্রাচীনতম জাদুঘর।

## ইতিহাস
হেনরি কাউসেনস হলেন প্রথম ব্যক্তি যিনি ঊনবিংশ শতাব্দীতে হায়দ্রাবাদ রাজ্যে প্রত্নতাত্ত্বিক অনুসন্ধানের কাজ পরিচালনা করেন। প্রত্নতত্ত্ব বিভাগ ১৯১৪ সালে প্রতিষ্ঠিত হয়। তেলেঙ্গানা রাজ্য প্রত্নতত্ত্ব জাদুঘর প্রথমে হায়দ্রাবাদ জাদুঘর নামে পরিচিত ছিল। এটি প্রথম প্রতিষ্ঠিত হয়েছিল ১৯২৭ সালে। জাদুঘরটি তখন টাউন হলে অবস্থিত ছিল যেখানে বর্তমানে তেলেঙ্গানা বিধানসভা ভবন রয়েছে। পরবর্তীতে জাদুঘরটি সপ্তম নিজাম উসমান আলি খান কর্তৃক নির্মিত বর্তমান ভবনে স্থানান্তরিত হয়।  ১৯৩০ সালে নিজাম কর্তৃক এটির নামকরণ করা হয় *হায়দ্রাবাদ জাদুঘর*। ১৯৩১ সালের ৩১ মার্চ নিজাম কর্তৃক আনুষ্ঠানিকভাবে এর উদ্বোধন করা হয়।

১৯৬০ সালে অন্ধ্রপ্রদেশ রাজ্য গঠনের পর জাদুঘরটির নামকরণ করা হয় অন্ধ্রপ্রদেশ রাজ্য প্রত্নতত্ত্ব জাদুঘর। পরে ২০০৯ সালে এর নামকরণ করা হয় ডঃ ওয়াইএস রাজশেখর রেড্ডি রাজ্য জাদুঘর।

২০০৮ সালে জাদুঘর থেকে নিজামের একটি তরবারি এবং অন্যান্য কিছু নিদর্শন সামগ্রী চুরি হয়ে যায়।

২০১৪ সালে অন্ধ্রপ্রদেশ ও তেলেঙ্গানা বিভক্ত হওয়ার পর জাদুঘরটির নাম আবার পরিবর্তন করে বর্তমান নাম তেলেঙ্গানা রাজ্য প্রত্নতত্ত্ব জাদুঘর রাখা হয়।
ডান|থাম্ব| জাদুঘরে মিশরীয় মমি
থাম্ব| মিশরের ষষ্ঠ ফেরাউনের কন্যার মমি (খ্রিস্টপূর্ব ৩০০-১০০)
থাম্ব| তেলেঙ্গানা রাজ্য প্রত্নতত্ত্ব জাদুঘরে বুদ্ধের আবক্ষ মূর্তি

## সংগ্রহ

### মিশরীয়
এই জাদুঘরের সবচেয়ে জনপ্রিয় আকর্ষণ হলো এর রাজকুমারী *নাইশুর* মিশরীয় মমি, যা ১৯৩০ সালে ষষ্ঠ আসাফ জাহ মীর মাহবুব আলি খান সিদ্দিকির জামাতা নাসির নওয়াজ জং হায়দ্রাবাদে নিয়ে এসেছিলেন। তিনি এটি নিজাম স্যার মীর উসমান আলি খান সিদ্দিকি সপ্তম আসাফ জাহকে উপহার দেন, যিনি এটি জাদুঘরে দান করেন। জানা গেছে, তিনি এই মমিটি ১০০০ পাউন্ডে কিনেছিলেন। এটি ভারতের ছয়টি মিশরীয় মমির মধ্যে একটি। বাকি পাঁচটি মমি লখনউ, মুম্বাই, ভদোদরা, জয়পুর এবং কলকাতায় অবস্থিত।

মমিটি সময়ের সাথে সাথে খারাপ হতে শুরু করে। ২০১৬ সালে এটি পুনরুদ্ধার করে একটি অক্সিজেন-মুক্ত কেসে রাখা হয়।

### ভারতীয়
এই জাদুঘরে বুদ্ধের উপর একটি বিশাল গ্যালারি রয়েছে। জাদুঘরে নিজাম এবং কাকাতীয় রাজবংশের বিভিন্ন ধরণের প্রত্নতাত্ত্বিক নিদর্শনও রাখা রয়েছে।

### ব্রোঞ্জ ভাস্কর্য গ্যালারি

চিত্র:Vishnu_-_Bhoga_Sayana_Murthy_in_Bronze.jpg|alt=Vishnu - Bhoga Sayana Murthy in Bronze| ব্রোঞ্জের তৈরি  বিষ্ণু - ভোগ সায়না মূর্তি
চিত্র:Vishnu_-_Viswarupa_Sandarsana.jpg|alt=Vishnu - Viswarupa Sandarsana| বিষ্ণু - বিশ্বরূপা সন্দর্শন
চিত্র:Statue_of_Sita_Ram_Lakshman.jpg|alt=Statue of Sita Ram Lakshman| সীতা রাম লক্ষ্মণের মূর্তি
চিত্র:Bronze_Deepmala.jpg|alt=Bronze Deepmala| ব্রোঞ্জ দীপমালা
চিত্র:Statue_of_Tara_on_throne.jpg|alt=Statue of Tara on throne| সিংহাসনে তারার মূর্তি


### অজন্তা ফ্রেস্কো গ্যালারি
১৮১৯ সালে ব্রিটিশ সৈন্যরা হঠাৎই আবিষ্কার করেছিল মহারাষ্ট্রের বিশ্ব বিখ্যাত অজন্তা গুহাগুলি। এই গুহাগুলিতে বুদ্ধের মতবাদ ও তার জীবনের ঘটনা এবং জাতক কাহিনীর দৃশ্যাবলি সুন্দর চিত্রকর্ম দিয়ে সজ্জিত। চিত্রকর্মগুলি ১ম-২য় এবং ষষ্ঠ-সপ্তম শতাব্দীর। জন গ্রিফিথস দ্বারা এই চিত্রকর্মগুলির অনুলিপি করা হয়। 


চিত্র:Vessantara_Jataka_-_Ajanta_Caves_XVII.jpg|alt=Vessantara Jataka - Ajanta Caves XVII| ভেসন্তরা জাতক - অজন্তা গুহা XVII
চিত্র:Bodhitsatva_Padmapani_in_Compassionate_Mood_-_Ajanta_Painting.jpg|alt=Bodhitsatva Padmapani in Compassionate Mood| করুণাময় ভঙ্গিমায় বোধিসত্ত্ব পদ্মপাণি
চিত্র:The_ogress_in_disguise_enters_the_King_harem_Ajanta_Caves.jpg|alt=The ogress in disguise enters the King harem Ajanta Caves| ছদ্মবেশে রাক্ষসীটি রাজার হারেমে 
চিত্র:Hamsa_Jataka_-_Cave_no,_XVII-_Ajanta_Caves.jpg|alt=Hamsa Jataka - Cave no, XVII- Ajanta Caves| হামসা জাতক - গুহা নং, XVII- অজন্তা গুহা


## গ্যালারি

চিত্র:AP_stae_Museum.jpg|alt=Gallery| গ্যালারি
চিত্র:Chariot_state_museum2.JPG|alt=Chariot| রথ
চিত্র:Gallery_hyderabad_museum.jpg|alt=Bronze idols| ব্রোঞ্জের মূর্তি
চিত্র:Kakatiyamandapammuseum.jpg|alt=Kakatiya mandapam| কাকাতিয়া মণ্ডপম
চিত্র:Buddhastupahyderabad.JPG|alt=Buddha stupa| বুদ্ধ স্তূপ
চিত্র:YSR_State_arch_museum_-_Mahaveerudu_statue_of_patan_cheruvu.jpg|alt=Mahavira Statue, 12th Century| মহাবীর মূর্তি, দ্বাদশ শতাব্দী


## আরও দেখুন
* নিজামের জাদুঘর

## তথ্যসূত্র

বিষয়শ্রেণী:ভারতের রাজ্য জাদুঘর
বিষয়শ্রেণী:১৯৩০-এ ভারতে প্রতিষ্ঠিত
বিষয়শ্রেণী:ভারতের প্রত্নতাত্ত্বিক জাদুঘর
বিষয়শ্রেণী:হায়দ্রাবাদ রাজ্য
বিষয়শ্রেণী:ভারতের শিল্পকলা জাদুঘর ও গ্যালারি